Mesajul lui Kim Jong-un pentru Donald Trump.
Liderul nord-coreean Kim Jong-un i-a trimis o scrisoare preşedintelui Donald Trump, confirmat cu Covid-19. Kim Jong-un i-a transmis că îi doreşte însănătoşire grabnică, potrivit presei de stat nord-coreene. Mesaje de susținere pentru liderul de la Casa Albă au avut și foștii președinți Obama și Clinton.
Presa de stat nord-coreeană scrie că Kim Jong-un i-a trimis o scrisoare preşedintelui Trump prin care îi doreşte însănătoşire grabnică. Kim "speră sincer“ că preşedintele şi soţia sa se vor recupera cât mai curând posibil.Liderul nord-coreean Kim Jong Un i-a trimis un mesaj președintelui american Donald Trump, pentru a-i dori să-și revină "cât mai curând posibil“, a declarat sâmbătă agenția de stat KCNA."El și-a exprimat simpatia față de președinte și prima doamnă“, potrivit KCNA. "A spus că speră sincer că vor reveni cât mai curând posibil. Speră că vor depăși acest lucru. Le-a trimis salutări calde“, a adăugat agenția oficială.Între timp, pentru Donald Trump au apărut mai multe mesaje de susţinere. Fostul preşedinte Barack Obama şi preşedintele Braziliei, Jair Bolsonaro, s-au numărat printre cei care şi-au manifestat suportul prin intermediul reţelelor sociale pentru Trump.Hillary şi Bill Clinton i-au urat preşedintelui Trump şi soţiei sale o "recuperare rapidă“ în tweet-uri separate.Ivanka şi Eric Trump şi-au manifestat suportul pentru tatăl lor prin intermediul Twitter.